“NODAVLAT NOTIJORAT TAShKILOTLARI FAOLIYATINING KAFOLATLARI TO‘G‘RISIDA”GI O‘ZBEKISTON RESPUBLIKASI QONUNIGA QO‘ShIMChA VA O‘ZGARTIShLAR KIRITISh HAQIDA

1-modda. O‘zbekiston Respublikasining 2007-yil 3-yanvarda qabul qilingan “Nodavlat notijorat tashkilotlari faoliyatining kafolatlari to‘g‘risida”gi O‘RQ-76-sonli Qonuniga (O‘zbekiston Respublikasi Oliy Majlisi palatalarining Axborotnomasi, 2007-yil, № 1, 2-modda) quyidagi qo‘shimcha va o‘zgartishlar kiritilsin:
 1) 11-modda quyidagi mazmundagi uchinchi qism bilan to‘ldirilsin:
 “Mamlakatda demokratik o‘zgarishlarni yanada rivojlantirishga va bunda nodavlat notijorat tashkilotlarining faol ishtirok etishiga ko‘maklashish maqsadida O‘zbekiston Respublikasi Oliy Majlisi huzurida Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi, shuningdek Fond mablag‘larini boshqarish bo‘yicha Parlament komissiyasi tuziladi”;
 2) 12-moddaning ikkinchi qismidagi, 13-moddaning ikkinchi qismidagi va 14-moddaning ikkinchi qismidagi “Vazirlar Mahkamasi” degan so‘zlar “Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi mablag‘larini boshqarish bo‘yicha Parlament komissiyasi” degan so‘zlar bilan almashtirilsin. 
 2-modda. Ushbu Qonun rasmiy e’lon qilingan kundan e’tiboran kuchga kiradi.